11. ฐานะการเงินและผลการดำเนินงาน

11.1 งบการเงิน

11.1.1 สรุปรายงานการสอบบัญชี

รายงานของผู้สอบบัญชีงวดปี 2554

รายงานของผู้สอบบัญชีสำหรับงบการเงินของบริษัทฯ และบริษัทย่อย โดยนายพิสิฐ ทางธนกุล
จากบริษัท ไพร้ซ วอเตอร์เฮาส์คูเปอร์ส เอบีเอเอส จำกัด
ได้ให้ความเห็นว่าข้าพเจ้าได้ตรวจสอบงบแสดงฐานะการเงินรวมและงบแสดงฐานะการเงินเฉพาะบริษัท
ณ วันที่ 31 ธันวาคม พ.ศ. 2554 งบกำไรขาดทุนรวมและงบกำไรขาดทุนเฉพาะบริษัท
งบกำไรขาดทุนเบ็ดเสร็จรวมและ งบกำไรขาดทุนเบ็ดเสร็จเฉพาะบริษัท
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้น
เฉพาะบริษัท
และงบกระแสเงินสดรวมและงบกระแสเงินสดเฉพาะบริษัทสำหรับปีสิ้นสุดวันเดียวกันที่แนบมานี้ของบริษัท
เมเจอร์ ซีนีเพล็กซ์ กรุ้ป จำกัด (มหาชน) และบริษัทย่อย และของเฉพาะบริษัท เมเจอร์
ซีนีเพล็กซ์ กรุ้ป จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
งบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม พ.ศ. 2554 ของบริษัท
เมเจอร์ ซีนีเพล็กซ์ กรุ้ป จำกัด (มหาชน) และบริษัทย่อย และของเฉพาะบริษัท เมเจอร์
ซีนีเพล็กซ์ กรุ้ป จำกัด (มหาชน) ตามลำดับ
ตรวจสอบโดยผู้สอบบัญชีอื่นจากสำนักงานเดียวกันกับข้าพเจ้า
ซึ่งได้แสดงความเห็นไว้อย่างไม่มีเงื่อนไขตามรายงานลงวันที่ 16 กุมภาพันธ์ พ.ศ. 2555

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าเห็นว่า งบการเงินรวมและงบการเงินเฉพาะบริษัทข้างต้นนี้
แสดงฐานะการเงินรวมและฐานะการเงินเฉพาะบริษัท ณ วันที่ 31 ธันวาคม พ.ศ. 2554
ผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัทสำหรับปีสิ้นสุดวันเดียวกันของบริษัท เมเจอร์
ซีนีเพล็กซ์ กรุ้ป จำกัด (มหาชน) และบริษัทย่อยและของเฉพาะบริษัท เมเจอร์ ซีนีเพล็กซ์ กรุ้ป
จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  รายงานของคณะกรรมการ (ตามหลักการกำกับดูแลกิจการที่ดี)

คณะกรรมการบริษัท เป็นผู้รับผิดชอบต่องบการเงินรวมของบริษัทฯ บริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างพอเพียงในหมายเหตุประกอบงบการเงิน
นอกจากนี้คณะกรรมการได้จัดให้มีและดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัท ได้แต่งตั้งคณะกรรมการตรวจสอบ
ซึ่งประกอบด้วยกรรมการอิสระที่ไม่เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงิน และระบบควบคุมภายใน
รวมทั้งให้ความเห็นถึงรายงานที่เกี่ยวโยง หรือมีความขัดแย้งทางผลประโยชน์กัน
ให้มีความถูกต้องและครบถ้วน ความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบ ซึ่งแสดงไว้ในรายงานประจำปีนี้แล้ว

คณะกรรมการบริษัท มีความเห็นว่าระบบควบคุมภายในของบริษัทฯ
และบริษัทย่อยโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ
และบริษัทย่อย ณ 31 ธันวาคม 2554

11.1.2 ตารางสรุปงบการเงินรวม

[]

[]

[]

11.2 คำอธิบายและการวิเคราะห์ของฝ่ายจัดการ

11.2.1 ภาพรวมของบริษัท

บริษัท เมเจอร์ ซีนีเพล็กซ์ กรุ้ป จำกัด (มหาชน) (บริษัทฯ) ดำเนินธุรกิจหลักใน 5 กลุ่มธุรกิจ คือ
กลุ่มธุรกิจ โรงภาพยนตร์ กลุ่มธุรกิจโบว์ลิ่ง คาราโอเกะและลานสเก็ตน้ำแข็ง
กลุ่มธุรกิจพื้นที่ให้เช่าและบริการ กลุ่มธุรกิจสื่อโฆษณา และ กลุ่มธุรกิจจัดจำหน่ายวีซีดี ดีวีดี บลูเรย์
และลิขสิทธิ์ภาพยนตร์

จากการเพิ่มสาขาในปี 2554 อีกจำนวน 4 สาขา
ประกอบกับกระบวนการบริหารสินทรัพย์ให้เกิดประโยชน์สูงสุด ทำให้ ณ วันสิ้นปี 2554
บริษัทฯบริหารโรงภาพยนตร์อยู่ทั้งหมด 383 โรง ให้บริการได้กว่า 93,800 ที่นั่ง โบว์ลิ่ง 480
เลน ห้องคารา โอเกะ 324 ห้อง และ ลานสเก็ตน้ำแข็งรูปแบบใหม่อีก 2 แห่ง
และพื้นที่ให้เช่ารวมทั้งสิ้น 54,507 ตารางเมตร

สำหรับกลุ่มธุรกิจจัดจำหน่ายภาพยนตร์นั้น จากการที่ได้มีการปรับเปลี่ยนโครงสร้างการจัดการเมื่อปี
2552 เพื่อให้ การบริหารงานเกิดประสิทธิภาพสูงสุด
ทำให้เกิดกระบวนการจัดจำหน่ายภาพยนตร์ที่สมบูรณ์ขึ้น ตั้งแต่การนำภาพยนตร์เข้า โรงภาพยนตร์
ไปจนถึงการจัดจำหน่ายภาพยนตร์ในรูปแบบของ วีซีดี ดีวีดี บลูเรย์
ทั้งหมดภายใต้การบริหารจัดการของ บมจ. เอ็ม พิคเจอร์ส เอ็นเตอร์เทนเม้นท์ (MPIC)
ตลอดจนการจดทะเบียนจัดตั้ง บริษัท เอ็ม เตอร์ตี้ ไนน์ จำกัด (M39)
ซึ่งเป็นบริษัทสร้างภาพยนตร์ไทยขึ้นภายใต้ MPIC ด้วยนั้น
ทำให้เกิดบูรณาการทางธุรกิจที่ค่อนข้างสมบูรณ์ ไม่เพียงแต่ทำให้ทั้งผลประกอบการของ MPIC
แข็งแกร่งขึ้น แต่ยังช่วยเพิ่มความสามารถในการทำกำไรให้กับสายธุรกิจหลักของบริษัทฯ คือ
ธุรกิจโรงภาพยนตร์ อีกด้วย

นอกเหนือจากธุรกิจหลักที่บริษัทฯ ดำเนินการแล้ว เพื่อให้บริษัทฯเป็นศูนย์รวมความบันเทิงที่ครบวงจร
บริษัทฯยังถือหุ้นในบริษัทร่วม ได้แก่ บมจ. สยามฟิวเจอร์ ดีเวลลอปเมนท์
ที่พัฒนาพื้นที่ให้เช่าในรูปแบบศูนย์การค้าชุมชนขนาดเล็กถึงขนาดกลาง บมจ. แคลิฟอร์เนีย ว้าว
เอ็กซ์พีเรียนซ์ (CAWOW) ผู้ให้บริการศูนย์ออกกำลังกายเชิงสันทนาการ และ บจ.ไทยทิกเก็ต
เมเจอร์ ที่ให้บริการเป็นตัวแทนจำหน่ายบัตรต่างๆแบบครบวงจรเต็มรูปแบบ ผ่านทางระบบ Online
Real-time นอกจากนี้ ในปี 2553 บริษัทยังได้ร่วมทุนจัดตั้ง บจ.เมเจอร์ กันตนา บรอดแคสติ้ง
ขึ้นอีกเพื่อดำเนินธุรกิจเคเบิ้ลทีวี ออกอากาศภาพยนตร์ และรายการวาไรตี้ต่างๆ
เกี่ยวกับภาพยนตร์อีกด้วย ทั้งนี้เพื่อเป็นการกระตุ้นความสนใจ และให้เกิดการชมภาพยนตร์มากขึ้น

นอกจากนี้บริษัทฯยังได้ลงทุนใน กองทุนรวมสิทธิการเช่าอสังหาริมทรัพย์เมเจอร์ ซีนีเพล็กซ์ ไลฟ์
(MJLF) อีกด้วย ในเดือนมิถุนายน 2550 บริษัทฯได้ตั้งกองทุน MJLF
ขึ้นเพื่อระดมทุนในการเข้าลงทุนในสิทธิการเช่าที่ดินและอาคารในโครงการเมเจอร์ ซีนีเพล็กซ์
รัชโยธินและ เมเจอร์ ซีนีเพล็กซ์ รังสิต รวมมูลค่า 2,300 ล้านบาท บริษัทฯถือหุ้นในสัดส่วนร้อยละ
33 ของกองทุนดังกล่าว ทั้งนี้ กำไรที่ได้มาจากการขายสินทรัพย์เข้ากองทุน
บริษัทฯได้นำไปลงทุนในสาขา Standalone แห่งใหม่บนถนนรัตนาธิเบศร์ ต่อมาในปลายปี 2553
MJLF ยังได้เข้าลงทุนในสิทธิการเช่าในอาคารศูนย์การค้าซูซูกิ อเวนิว รัชโยธิน
โดยทุนจดทะเบียนและทุนจดทะเบียนที่ชำระแล้วได้เพิ่มขึ้นเป็น 3,300 ล้านบาท
และบริษัทยังได้ลงทุนเพิ่มและรักษาสัดส่วนการถือหุ้นอยู่ที่ร้อยละ 33 เท่าเดิม

สำหรับการลงทุนในต่างประเทศ บริษัทฯ ได้เข้าถือหุ้นใน บจ.พีวีอาร์ (PVR)
ซึ่งเป็นบริษัทมหาชนที่จดทะเบียนในตลาดหลักทรัพย์ของอินเดีย
เป็นผู้ประกอบธุรกิจโรงภาพยนตร์ชั้นนำรายหนึ่งของประเทศอินเดีย
พีวีอาร์เป็นผู้บุกเบิกการสร้างเครือข่ายโรงภาพยนตร์ในรูปแบบมัลติเพล็กซ์รายแรกในประเทศอินเดียตั้งแต่ปี
2540 ปัจจุบันเครือข่ายของพีวีอาร์ ประกอบด้วย 162 โรงภาพยนตร์ 37 สาขาในประเทศอินเดีย
ทั้งนี้ความสัมพันธ์เชิงธุรกิจกับ PVR เริ่มต้นขึ้นตั้งแต่ปี 2551 ซึ่งเป็นปีที่บริษัทฯ ได้ร่วมทุนกับ PVR
จัดตั้ง บจ.พีวีอาร์ บลูโอ เอ็นเตอร์เทนเมนต์ (PVR blu-O)
ขึ้นเพื่อประกอบธุรกิจโบว์ลิ่งในประเทศอินเดีย ธุรกิจโบว์ลิ่งเป็นธุรกิจเสริมที่ดี ทำให้ PVR
เป็นมากกว่าผู้ประกอบการโรงภาพยนตร์ แต่ยังมีธุรกิจบันเทิงแนวไลฟ์สไตล์เสริมด้วย
ธุรกิจโบว์ลิ่งแนวบันเทิงนี้ได้รับการตอบรับเป็นอย่างดีจากผู้บริโภคในเมืองนิวเดลี
ซึ่งเป็นที่ตั้งของสาขาแรก ดังนั้น PVR blu-O
จึงแผนมี่จะขยายสาขาเพิ่มขึ้นอีกมากในเมืองใหญ่ของประเทศอินเดีย
การขยายฐานไปยังตลาดอินเดียนี้ถือเป็นโอกาสทองสำหรับบริษัทฯ ในการเติบโตในต่างแดน
ในตลาดที่มีศักยภาพสูง และใหญ่กว่าประเทศไทยหลายเท่าตัว

ภาพรวมของผลการดำเนินงานในปี 2554

ในปี 2554 บริษัทฯ มีรายได้รวมทั้งสิ้น 6,748 ล้านบาท เพิ่มขึ้นจากปี 2553 จำนวน 727
ล้านบาท คิดเป็นร้อยละ 12
ซึ่งถือว่าเป็นอัตราการเติบโตที่ดีขึ้นอย่างเห็นได้ชัดเมื่อเทียบอัตราการเติบโตในปีก่อนหน้า
เหตุผลหลักๆ คือ รายได้ของธุรกิจโรงภาพยนตร์ เพิ่มขึ้นจากภาพยนตร์ที่มีรายได้สูงในปีนี้
ได้แก่ภาพยนตร์ต่างประเทศเรื่อง Transformer 3, Harry Potter and the Deathly
Hallows Part 2 , Fast Five, Twilight 4, Pirates of Caribbean 4, Mission
Impossible 4 และภาพยนตร์ไทยเรื่อง พระนเรศวร 3, พระนเรศวร 4, ลัดดาแลนด์,
สุดเขตสเลดเป็ด ยอดขายบัตรชมภาพยนตร์ปรับตัวสูงขึ้นร้อยละ 21
ในขณะที่ได้รับผลกระทบจากอุทกภัยที่เกิดขึ้นในไตรมาสที่ 4

สำหรับธุรกิจโรงภาพยนตร์ บริษัทได้เช่าเครื่องฉายดิจิตอล จำนวนรวมทั้งหมด 118 เครื่อง ณ วันที่
31 ธันวาคม 2554 ทั้งนี้เครื่องฉายดังกล่าวได้ทยอยเช่าเครื่องดิจิตอลดังกล่าวตั้งแต่เดือนพฤษภาคม
2554 เป็นต้นมา เพื่อรองรับระบบภาพและเสียงที่มีคุณภาพมากขึ้น
ทำให้บริษัทสามารถบริหารจัดการรายได้ให้เพิ่มสูงขึ้นจากการฉายภาพยนตร์ด้วยระบบดิจิตอลในรูปแบบ
2D และ 3D รวมถึงการเปิดฉายภายพนตร์ในระบบ 4Dx
ซึ่งมีแห่งเดียวที่โรงภาพยนตร์ในสาขาพารากอนตั้งแต่เดือนกรกฎาคม 2554
ด้วยระบบการพัฒนาคุณภาพของภาพและเสียงในระบบดังกล่าว
ส่งผลให้เกิดการตอบรับจากลูกค้าอย่างเห็นได้ชัด
ผลที่ได้ทำให้จำนวนลูกค้าเพิ่มสูงขึ้นรวมถึงราคาตั๋วที่เพิ่มขึ้น

ประกอบกับการที่บริษัทได้ทำการตลาดเพื่อจัดเก็บระบบฐานข้อมูลขอลูกค้าด้วยการออกบัตร M Gen
ทำให้บริษัทมีฐานข้อมูลของลูกค้า ก่อให้เกิดประโยชน์ในด้านต่างๆ
ไม่ว่าจะเป็นการจัดทำรายการส่งเสริมการขายให้เหมาะสมกับลูกค้าแต่ละราย
นั่นหมายความว่าบริษัทสามารถดำเนินการสื่อสารกับลูกค้าเฉพาะกลุ่มได้มากขึ้น
ส่งผลให้ลูกค้ากลับมาใช้บริการในโรงภาพยนตร์มากขึ้นและอย่างต่อเนื่อง

สำหรับต้นทุนการให้บริการและการขายทั้งหมดในปี 2554 มีมูลค่า 4,417 ล้านบาท เพิ่มขึ้นจากปี
2553 จำนวน 473 ล้านบาทหรือประมาณร้อยละ 16 มาจากต้นทุนภาพยนตร์ที่สูงขึ้นเนื่องจากต้นทุน
Film Hire ของภาพยนตร์เรื่อง พระนเรศวรภาค 3, 4 Captain America, MI 4,
Piarate4, Transformer 3, Fast Five และHarry Potter7.2 ซึ่งมีต้นทุน Film Hire
เฉลี่ยอยู่ระดับที่ 52% - 55% อย่างไรก็ตาม
บริษัทสามารถบริหารสัดส่วนของต้นทุนการให้บริการเมื่อเทียบกับรายได้จากการให้บริการ
ให้อยู่ระดับที่สูงขึ้นเพียงเล็กน้อยประมาณ 1% (ปี 2554 : 68%, ปี 2553 : 67%)

ส่วนค่าใช้จ่ายรวมทั้งสิ้นในปี 2554 มีมูลค่า 1,517 ล้านบาท เพิ่มขึ้นเพียงเล็กน้อยจากปี 2553
กล่าวคือร้อยละ 0.7 ในขณะที่รายได้มีการเติบโตในอัตราที่สูงมาก
ทั้งนี้บริษัทได้ดำเนินนโยบายการบริหารต้นทุนและค่าใช้จ่ายอย่างมีประสิทธิภาพในทุกๆ ด้าน
แม้จะได้รับผลกระทบจากค่าใช้จ่ายคงที่หรือพิเศษที่เกิดจากภาวะอุทกภัย
จะเห็นได้จากบริษัทสามารถบริหารสัดส่วนค่าใช้จ่ายในการขายและบริหารเมื่อเทียบกับรายได้รวม
ให้อยู่ในระดับที่ลดลงประมาณ 3% (ปี 2554: 22%, ปี 2553: 25%)

สำหรับกำไรสุทธิในปี 2554 อยู่ที่ 782 ล้านบาท เพิ่มขึ้นจากปี 2553 เพียงร้อยละ 3 เหตุผลหลักๆ
คือ เกิดผลกระทบจากภาวะอุทกภัยในไตรมาสที่ 4 ทำให้รายได้หลักของบริษัท
ทั้งรายได้จากธุรกิจโรงภาพยนตร์ รายได้จากธุรกิจโฆษณา รายได้จากพื้นที่เช่าและบริการ
รายได้จากโบว์ลลิ่ง มีการเติบโตขึ้นลดลงอย่างเห็นได้ชัดเจน
จึงส่งผลกระทบให้กำไรของบริษัทในไตรมาสที่ 4 ลดลง ประกอบกับในไตรมาส 4 ปี 2553 MJLF
ได้ระดมทุนเพิ่มเพื่อเข้าลงทุนในสิทธิการเช่าในอาคารศูนย์การค้าซูซูกิ อเวนิว รัชโยธิน
จึงทำให้เกิดกำไรจากการขายสิทธิดังกล่าวที่ บจ.รัชโยธิน อเวนิว ซึ่งเป็นบริษัทร่วม
ส่งผลให้ส่วนแบ่งกำไรจากเงินลงทุนในบริษัทร่วมสูงขึ้นกว่าปกติ

ฐานะทางการเงินของบริษัท ณ สิ้นปี 2554

สินทรัพย์

บริษัทฯ มีสินทรัพย์รวม ณ สิ้นปี 2554 มูลค่า 10,988 ล้านบาท ลดลงจากปี 2553 จำนวน 32
ล้านบาท หรือคิดเป็นร้อยละ 0.3 เกิดจาก
บริษัทมีเงินสดและลูกหนี้เพิ่มขึ้นเนื่องจากการขายหุ้นสามัญซื้อคืนและรายได้ค่าโฆษณาที่เพิ่มขึ้น
ประกอบกับเงินลงทุนในบริษัทร่วมเพิ่มขึ้นในปี 2553
เนื่องจากการรับรู้กำไรจากการขายสิทธิการเช่าในอาคารศูนย์การค้าซูซูกิ อเวนิว รัชโยธิน

สำหรับเงินสดและรายการเทียบเท่าเงินสดนั้น ณ สิ้นปี 2554 มีอยู่จำนวน 461 ล้านบาท
กระแสเงินสดสุทธิที่ได้จากกิจกรรมดำเนินงานรวมทั้งสิ้นจำนวน 1,402 ล้านบาท
ส่วนเงินสดสุทธิที่ใช้ไปในกิจกรรมลงทุน 264 ล้านบาท
ในขณะที่มีเงินสดสุทธิใช้ไปในกิจกรรมจัดหาเงินอยู่ที่ 879 ล้านบาท

หนี้สิน

ในงบการเงินรวมประจำปี 2554 ณ วันที่ 31 ธันวาคม 2554 บริษัทมีหนี้สินรวมจำนวนประมาณ
4,932 ล้านบาท เมื่อเปรียบเทียบกับงบการเงินรวมประจำปี 2553 ณ วันที่ 31 ธันวาคม 2553
ซึ่งบริษัทมีหนี้สินจำนวนประมาณ 5,347 ล้านบาท บริษัทมีหนี้สินลดลงจำนวนประมาณ 416 ล้านบาท
หรือประมาณร้อยละ 7.8 โดยหนี้สินรวมที่ลดลงมีสาเหตุหลักมาจาก
บริษัทได้รับชำระเงินกู้ยืมระยะยาวจากกิจการที่เกี่ยวข้องกันทั้งจำนวนประมาณ 440 ล้านบาท

สภาพคล่องและความสามารถในการทำกำไร

สภาพคล่องของบริษัทฯ ณ สิ้นปี 2554 คิดเป็น 0.57 เท่า เมื่อเทียบกับ ณ สิ้นปี 2553 เท่ากับ
0.77 เท่า ทั้งนี้เกิดจากบริษัทมีภาระหนี้สิน (หุ้นกู้) ซึ่งจะครบกำหนดไถ่ถอนในเดือนมิถุนายน 2555
จำนวน 1,500 ล้านบาท

ความสามารถในการทำกำไรลดลงจากปี 2553 เพียงเล็กน้อยประมาณร้อยละ 1
แต่ถ้าพิจารณากำไรจากการประกอบธุรกิจหลักโดยไม่รวมรายได้ส่วนแบ่งกำไรจากเงินลงทุนในบริษัทร่วมและกิจการร่วมค้า
บริษัทจะมีอัตรส่วนของกำไรสุทธิต่อรายได้รวมสูงขึ้นร้อยละ 2 (ปี 2554: 9%, ปี 2553: 7%)

11.3 ค่าตอบแทนของผู้สอบบัญชี

ผู้สอบบัญชีของบริษัทฯ คือ นายพิสิฐ ทางธนกุล ผู้สอบบัญชีรับอนุญาตเลขที่ 4095 นายชาญชัย
ชัยประสิทธิ์ ผู้สอบบัญชีรับอนุญาตเลขที่ 3760 และนายบุญเลิศ กมลชนกกุล ผู้สอบบัญชีรับอนุญาตเลขที่
5339 แห่งสำนักงานบริษัท ไพร้ซวอเตอร์เฮาส์ คูเปอร์ส เอบีเอเอส จำกัด
ได้รับค่าตอบแทนในส่วนของผู้สอบบัญชี ในปี 2554 จากบริษัทฯ เป็นเงิน จำนวน 6,100,000 บาท